OpenLLM-France/wikimedia huggingface dataset:
# Quint Marci Rex (tribú)

Quint Marci Rex (en llatí Quintus Marcius Rex) va ser un magistrat romà del segle ii aC. Formava part de la gens Màrcia, una gens romana d'origen patrici.
Va ser elegit tribú de la plebs l'any 196 aC, i va proposar al poble ajustar la pau amb Filip V de Macedònia.

## Referències

* ↑ Titus Livi. Ab Urbe Condita XXXIII, 25
# Piula groguenca

La piula groguenca (Anthus lutescens), és una espècie d'ocell paseriforme de la família Motacillidae que viu a l'Amèrica del Sud.

## Distribució i hàbitat

Es troba en diversos tipus d'hàbitats herbacis i pastures de l'Argentina, Bolívia, Brasil, Xile, Colòmbia, Guaiana Francesa, Guyana, Panamà, el Paraguai, el Perú, Surinam, Uruguai i Veneçuela.
Les tres subespècies reconegudes, es distribueixen de la següent manera:
* Anthus lutescens lutescens: sabanes de l'est de Colòmbia fins a Veneçuela, les Guaianes, Brasil i Argentina.
* Anthus lutescens parvus: sabanes de l'oest de Panamà.
* Anthus lutescens peruvianus: des de la costa nord de Perú (Lambayeque) fins a l'extrem nord de Xile (Tacna).

## Referències

* ↑ «Piula groguenca». Cercaterm. TERMCAT, Centre de Terminologia. Rev. 20/03/2022(català)
* ↑ Avibase. 2013. Anthus lutescens. http://avibase.bsc-eoc.org/species.jsp?avibaseid=B3E1210342E593F3.
* ↑ Clements Checklist 2013. http://www.birds.cornell.edu/clementschecklist/
# La Intrusa

La Intrusa és una companyia de dansa creada el 1996 per Damián Muñoz i Virginia García. Han representat les seves coreografies en més de 30 països, destacant la seva tasca docent a diverses escoles i centres coreogràfics. Se centra en la creació, direcció i producció de projectes escènics i audiovisuals. Entre les seves obres més destacades hi ha Pobres Bestias (2009), Staff (2006), Ölelés (2004), 34 Negro (2003), Tres Tristes Stripteases (2003), Lecciones De Tinieblas (2002), Las Mentiras Del Entusiasmo (2001), Asiré (2000), Daño (1998), Humedades (1996).

## Premis i reconeixements

* Premio Nacional de Danza 2015
* Premi MAX 2009 al Millor intèrpret masculí de dansa en l'obra STAFF (Damián Muñoz).
* Premi al millor espectacle per STAFF a la Fira d'Osca 2006.
* Premi al millor espectacle per Ölelés a la Fira d'Osca 2005.
* Premi Ciutat de Barcelona 2004 per l'obra Ölelés.

## Referències

* ↑ País, Ediciones El «Reportaje | "La danza es un catalizador"» (en castellà). EL PAÍS, 03-05-2009.
* ↑ «LA INTRUSA DANZA». Redescena.
* 1 2 País, Ediciones El «Rubén Olmo y la compañía La Intrusa, Premios Nacionales de Danza 2015» (en castellà). EL PAÍS, 21-10-2015.
# Cantó de Monthòrt

El cantó de Monthòrt és un cantó francès del departament de les Landes, a la regió de la Nova Aquitània. Està inclòs en el districte de Dacs, té 21 municipis i el cap cantonal és Monthòrt.

## Municipis

* Cassen
* Clarmont
* Gamarde
* Garrei
* Gibret
* Gòs
* Gossa
* Hins
* Loèr
* Lòrquen
* Monthòrt
* Nossa
* Onard
* Osort
* Poiana
* Poiartin
* Preishac
* Sent Jors d'Auribat
* Sent Joan de Lièr
* Sòrt
* Vic d'Auribat

## Història

Llista dels consellers generals successius :
| Data d'elecció | Identitat | Partit |
| 1976-1982 | Marcel Sintas | PCF |
| 1982-1994 | Guy Gaujacq | PS |
| 1994-1996 | Alain Rivière | RPR |
| 1996- | Marie-Élisabeth Servières | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 8.298 | 8.622 | 8.261 | 8.518 | 9.015 | 9.266 | 10.251 |

## Vegeu també

* Cantons de les Landes
# Andrul·la Vassiliu

Andrul·la Vassiliu (Ανδρούλλα Βασιλείου; nascuda el 30 de novembre 1943) és membre de la Comissió Europea des del març de 2008 per designació de Xipre, en substitució de Markos Kiprianu. Fou titular de Salut Pública i el 9 de febrer de 2010 va ser designada comissària de Cultura, Educació, Multilingüisme i Joventut per al període 2010-2014, durant el segon mandat de José Manuel Durão Barroso.

## Referències

* ↑ «Council decision appointing a new member of the Commission». Arxivat de l'original el 28 gener 2021.

## Enllaços externs

* (anglès) Informació sobre Andrul·la Vassiliu a la Comissió Europea
# Derawar

Derawar és una gran fortalesa de Pakistan, prop de Bahawalpur. Els quaranta bastions de la fortalesa es poden veure a molts quilòmetres al desert de Cholistan; la muralla té una circumferència de 1.500 i uns 20 metres d'altura.
Hauria estat construïda per Rai Jajja Bhutta, la germana del qual es va casar amb Deo Raj, maharaja de Jaisalmer a la família reial del qual va pertànyer fins que fou conquerida i reconstruïda pels daudpotres el 1733, que van fundar l'estat de Derawar. El 1748 el nawab Muhammad Bahawal Khan I Abbasi va fundar Bahawalpur prop de Derawar quer va donar nom a l'estat. La fortalesa inclou una mesquita seguint el model del Fort Roig de Delhi, i una necròpolis de la casa reial.

## Referències

* ↑ Derawar Fort – Living to tell the tale, Dawn, <http://www.dawn.com/news/638006/derawar-fort-living-to-tell-the-tale>

## Enllaços externs

             A Wikimedia Commons hi ha contingut multimèdia relatiu a: Derawar
* ContactPakistan.com - Derawar Fort Page Arxivat 2015-06-25 a Wayback Machine.
* Fotos
# Roc del Felip

El Roc del Felip és una muntanya de 2.131,6 metres d'altitud del límit dels termes comunals dels Angles, de la comarca del Capcir, i de la Llaguna, de la del Conflent, a la Catalunya del Nord. És a la zona nord-oest del terme de la Llaguna i a l'oest del dels Angles, en ple Bosc Estatal de Barrès. És al sud-est de l'Estany d'Aude.

## Referències

* ↑ El Roc del Felip en els ortofotomapes de l'IGN
# Quint Marci Rex

«Quint Marci Rex» té aquests significats:
Onomàstica:
# Ana Alvargonzález Dalmau

Ana María Alvargonzález Dalmau (Madrid, 1 de setembre de 1962) és una cineasta espanyola, especialista en direcció artística i vestuari.
Va començar la seva carrera el 1984 participant en comercials per a televisió per a les empreses Tesauro, Vector Alby o Gardoqui & Gold. Es va iniciar al cinema com a encarregada de vestuari a la sèrie Los pazos de Ulloa (1985) i a les pel·lícules La mitad del cielo (1986), Amor brujo, Berlín Blues (1988) i La noche oscura (1989), per la que fou nominada al Goya al millor disseny de vestuari.
També es va dedicar a la direcció artística amb El Lute: camina o revienta (1987) i L'Homme qui a perdu son ombre (1991) i La celestina (1996), amb la que fou nominada al Goya a la millor direcció artística. El 2010 va rebre el Goya a la millor direcció artística per Pa negre. També ha estat directora artística a Incerta glòria (2017) i en 20 episodis de la sèrie de televisió d'HBO Game of Thrones.

## Referències

* ↑ Currículum al web d'Ana Alvargonzález
* ↑ Pa negre als Premis Goya
* ↑ El Goya a la millor direcció artística recau en Ana Alvargonzález per "Pa negre", ccma.cat, 13 de febrer de 2011
* ↑ Ana Alvargonzález a catalanfilms.cat
* ↑ Ana Alvargonzález a Internet Movie Database
# Apple Tree Yard

Apple Tree Yard és un thriller de televisió britànic, adaptat de la novel·la homònima de Louise Doughty. La minisèrie de quatre episodis es va encarregar el 2016 i el primer episodi es va estrenar a BBC One el 22 de gener de 2017. Emily Watson és la protagonista principal de la novel·la, la doctora Yvonne Carmichael, amb Ben Chaplin interpretant el paper del seu amant, Mark Costley. Apple Tree Yard narra la història de Carmichael, una científica que ha passat els cinquanta anys, amb un matrimoni infeliç, i que comença una aventura amb Costley, tot i que ignora completament els seus antecedents.

## Repartiment

* Emily Watson com a Yvonne Carmichael
* Ben Chaplin com a Mark Costley
* Mark Bonnar com a Gary Carmichael
* Steven Elder com a George Selway
* Kezia Burrows com a Kate Costley
* Susan Lynch com a Susannah
# Apple Valley (Califòrnia)

Apple Valley és una població dels Estats Units a l'estat de Califòrnia. Segons el cens del 2008 tenia 72.922 habitants.

## Demografia

Segons el cens del 2000, Apple Valley tenia 54.239 habitants, 18.557 habitatges, i 14.363 famílies. La densitat de població era de 285,6 habitants/km².
Dels 18.557 habitatges en un 38,8% hi vivien nens de menys de 18 anys, en un 57,8% hi vivien parelles casades, en un 14,2% dones solteres, i en un 22,6% no eren unitats familiars. En el 18% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,27.
Per edats la població es repartia de la següent manera: un 31,6% tenia menys de 18 anys, un 7,8% entre 18 i 24, un 25,2% entre 25 i 44, un 21,7% de 45 a 60 i un 13,7% 65 anys o més.
L'edat mediana era de 35 anys. Per cada 100 dones de 18 o més anys hi havia 89,7 homes.
La renda mediana per habitatge era de 40.421 $ i la renda mediana per família de 45.070 $. Els homes tenien una renda mediana de 41.144 $ mentre que les dones 30.249 $. La renda per capita de la població era de 17.830 $. Entorn del 13,3% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Apple Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Apple Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Anglo American Racers

Anglo American Racers és el nom de l'empresa estatunidenca de cotxes de competició que va arribar a disputar curses a la Fórmula 1.
Anglo American Racers és més coneguda sota el nom de Eagle. Va participar en un total de 25 Grans Premis, amb un total de 34 presències de monoplaces a la graella de sortida de les curses. Va debutar al Gran Premi de Bèlgica del 1966 de la mà del pilot estatunidenc Dan Gurney, amb un meritori setè lloc final encara no va computar perquè no van córrer la distància mínima per comptabilitzar el resultat.
Van aconseguir la seva primera i única victòria al Gran Premi de Bèlgica del 1967, a més d'un podi al Gran Premi del Canadà del 1967.

## Resultats a la Fórmula 1

| Any | Pilots | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1966 | B.Bondurant, D.Gurney | MON | BEL -/NC | FRA -/5 | GBR -/Ret | HOL -/Ret | ALE -/7 | ITA Ret/Ret | USA DSQ/Ret | MEX Ret/5 | | | | 7è | 4 |
| 1967 | Ginther, Gurney, McLaren, Pease, Scarfiotti | SUD -/9/-/-/- | MON Ret/Ret/-/-/- | HOL -/Ret/-/-/- | BEL -/1/-/-/- | FRA -/Ret/Ret/-/- | GBR -/Ret/Ret/-/- | ALE -/Ret/Ret/-/- | CAN -/3/-/NC/- | ITA -/Ret/-/-/Ret | USA -/Ret/-/-/- | MEX -/Ret/-/-/- | | 7è | 13 |
| 1968 | D.Gurney | SUD Ret | ESP Ret | MON Ret | BEL | HOL | FRA | GBR Ret | ALE 9 | ITA Ret | CAN | USA | MEX | - | 0 |
| 1969 | A.Pease | SUD | ESP | MON | HOL | FRA | GBR | ALE | ITA | CAN DSQ | USA | MEX | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 25 | 1 | 2 | 0 | 1 | 17 |
# Antiga Casa de Govern de Parramatta

L'Antiga Casa de Govern de Parramatta és l'antiga residència dels 10 primers governadors de Nova Gal·les del Sud, que es troba al Parc de Parramatta a Parramatta, Nova Gal·les del Sud, ara un suburbi de Sydney. Es considera una propietat d'importància nacional i internacional, un recurs arqueològic. També serveix per demostrar com l'Imperi Britànic es va expandir i com la societat australiana ha evolucionat des de 1788. Està inscrit a la llista del Patrimoni de la Humanitat de la UNESCO des del, amb el nom de Colònies penitenciàries australianes.

## Referències

* ↑ Centre, UNESCO World Heritage. «Australian Convict Sites» (en anglès). [Consulta: 30 desembre 2021].
# Antiga Casa de la Vila (Olot)

L'Antiga Casa de la Vila és una obra d'Olot (Garrotxa).

## Descripció

És un edifici amb façanes planes, amb cornises a cada pis i diferents ritmes i proporcions a les obertures. Ocupa l'antic solar de la Pia Almoina. El seu interior ha estat totalment reformat per tal d'adaptar-lo a la nova biblioteca pública d'Olot, perdent totalment la claredat de l'esquema en planta que tenia l'edifici a finals del segle xix, per adaptar-la al nou ús.
Les façanes conserven el disseny original, exemple d'un estricte racionalisme neoclàssic exempt pràcticament d'ornamentació.

## Referències

* 1 2 «Antiga Casa de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# La Capelle-lès-Boulogne

La Capelle-lès-Boulogne és un municipi francès, situat al departament del Pas de Calais i a la regió dels Alts de França.
# Can Quel (Riudaura)

Can Quel és una obra de Riudaura (Garrotxa) protegida com a bé cultural d'interès local.

## Descripció

És un conjunt situat a la part mitjana d'un vessant de pendent suau. La façana principal s'orienta cap a l'est, tot i que s'hi accedeix per la façana orientada cap al sud. El mas és de volumetria rectangular, tot i que té uns volums disconformes destinats a porxos, adossats a la façana sud. El mas és amb baixos i planta pis, i té la teulada de pendent moderat amb els vessants vers les façanes laterals i amb ràfecs de poca volada construïts amb boquets i taulers de fusta. En el conjunt no s'identifica cap cabana.
La façana principal tot i no ser simètrica manté un cert ordre. En la composició domina notablement el ple respecte el buit. Els murs són de pedra sense tallar amb les cantoneres de pedra ben escairades. Els colors de l'edificació són els propis de la pedra. Les obertures són de proporcions allargades. A la casa hi ha una llinda amb la data 1780.

## Referències

* 1 2 «Can Quel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Rolf Kaarby

Rolf Kaarby (Hof, 6 d'octubre de 1909 - 7 de març de 1976) va ser un esquiador de combinada nòrdica noruec que va competir durant la dècada de 1930. En el seu palmarès destaca una medalla de plata al Campionat del Món d'esquí nòrdic de 1937.

## Referències

* ↑ Rolf Kaarby a Federació Internacional d'Esquí
# Laura López Valle

Laura López Valle (Valladolid, 24 d'abril de 1988) és una nedadora de natació sincronitzada espanyola, guanyadora d'una medalla olímpica.
Va participar, als 20 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de plata en la prova per equips de natació sincronitzada.
Al llarg de la seva carrera ha guanyat una medalla de bronze en el Campionat del Món de natació i una medalla d'or en el Campionat d'Europa de natació.
# Ral·li d'Indonèsia

El Ral·li d'Indonèsia (en anglès, Rally Indonesia) és el ral·li més important disputat a Indonèsia. Va formar part del Campionat Mundial de Ral·lis organitzat per la Federació Internacional d'Automobilisme (FIA) durant els anys 1996 i 1997.

## Guanyadors

    A 31 de desembre de 2013
| Any | Nom | Pilot | Copilot | Cotxe | Categoria |
| 1986 | 11th Rally Indonesia / Trans Sumatra Rally | Beng Soeswanto | Adiguna Sutowo | Ford Laser TX3 | Internacional |
| 1987 | 12th Rally Indonesia | John Bosch | Kevin Gourmley | Audi Quattro | Internacional |
| 1988 | 13th Rally Indonesia | Beng Soeswanto | Adiguna Sutowo | Mitsubishi Lancer 1600 GSR | Internacional |
| 1989 | 14th Rally Indonesia | Ross Dunkerton | Mej Zainuddin | Mitsubishi Galant VR-4 | Internacional |
| 1990 | 15th Rally Indonesia | Kenjiro Shinozuka | John Meadows | Mitsubishi Galant VR-4 | Internacional |
| 1991 | 16th Bank Utama Rally Indonesia | Ross Dunkerton | Fred Gocentas | Mitsubishi Galant VR-4 | Internacional |
| 1992 | 17th Bentoel Rally Indonesia | Ross Dunkerton | Fred Gocentas | Mitsubishi Galant VR-4 | Internacional |
| 1993 | 18th Bank Utama Rally Indonesia | Possum Bourne | Rodger Freeth | Subaru Legacy RS | Internacional |
| 1994 | 19th Bank Utama Rally Indonesia | Kenneth Eriksson | Staffan Parmander | Mitsubishi Lancer Evolution II | WRC Candidate |
| 1995 | 20th Bank Utama Rally Indonesia | Colin McRae | Derek Ringer | Subaru Impreza 555 | WRC Candidate |
| 1996 | 21st Bank Utama Rally Indonesia | Carlos Sainz | Luis Moya | Ford Escort RS Cosworth | WRC |
| 1997 | 22nd Rally Indonesia | Carlos Sainz | Luis Moya | Ford Escort WRC | WRC |
| 1998-1999: No disputat ||||||
| 2000 | Gudang Garam Rally Indonesia | Karamjit Singh | Allen Oh | Proton PERT | Nacional |
| 2001 | Gudang Garam Rally Indonesia | Chandra Alim | Prihatim Kasiman | Mitsubishi Lancer Evolution VI | Nacional |
| 2002 | 25th Gudang Garam International Rally Indonesia | Rifat Sungkar | Mohamad Herkusuma | Mitsubishi Lancer Evolution IV | Nacional |
| 2003 | 26th Gudang Garam International Rally Indonesia | Rifat Sungkar | Karel Hailatu | Mitsubishi Lancer Evolution IV | Nacional |
| 2004 | 27th Gudang Garam International Rally Indonesia | Hery Agung | Hade Mboi | Mitsubishi Lancer Evolution VI | Nacional |
| 2005 | 28th Gudang Garam International Rally Indonesia | Jussi Välimäki | Jarkko Kalliolepo | Mitsubishi Lancer Evolution VIII | APRC |
| 2006 | 29th Gudang Garam International Rally Indonesia | Toshihiro Arai | Tony Sircombe | Subaru Impreza WRX N12 | APRC |
| 2007 | 30th Gudang Garam International Rally Indonesia | Jussi Välimäki | Jarkko Kalliolepo | Mitsubishi Lancer Evolution IX | APRC |
| 2008 | 31st Gudang Garam International Rally Indonesia | Gaurav Singh Gill | Jagder Singh | Mitsubishi Lancer Evolution IX | APRC |
| 2009 | 32nd Gudang Garam International Rally Indonesia | Cody Crocker | Ben Atkinson | Mitsubishi Lancer Evolution IX | APRC |
| 2010-2012: No disputat ||||||
| 2013 | Rally Indonesia | Rizal Sungkar | Endrue Fasa | Mitsubishi Lancer Evolution X | Nacional |

## Enllaços externs

* Web oficial del Ral·li d'Indonèsia
# Antony Cordier

Antony Cordier (Tours, 17 de febrer de 1973) és un director de cinema francès. Per a Emily Barnett d'Inrockuptibles, Antony Cordier encarna a través de les seves dues primeres pel·lícules "la propera generació del cinema francès, com Maurice Pialat o Jean-Claude Brisseau, en la seva poderosa representació dels cossos i els seus desitjos".

## Filmografia

* 2010: Happy Few
* 2005: Douches froides
* 2000: La vie commune
* 2000: Beau comme un camion

## Premis i nominacions
### Premis

* 2005: Premi Louis Delluc a la primera pel·lícula per Douches froides
* 2006: Grand Prix del Festival de Taipei per Douches froides
* 2006: Grand Prix del Festival de Verona per Douches froides
* 2005: Premi de la Fondation Barrière per Douches froides
* 2005: Premi de la Crítica, Cinéstival Marsella per Douches froides
* 2000: Premi especial del Jurat, Festival de Clermont-Ferrand per Beau comme un camion

### Nominacions

* 2005: César al millor Primer Film per Douches froides

## Referències

* ↑ «Gaspard va au mariage», 26-01-2018.
# Port Vell

«Port Vell» té aquests significats:
* Port Vell de Barcelona, part més antiga del Port de Barcelona
* Pic del Port Vell, muntanya repartida entre el municipi d'Alins (Pallars Sobirà) i la parròquia de la Massana (Andorra)
* Serrat del Port Vell, serra al municipi d'Alins a la comarca del Pallars Sobirà
# Ridgeville (Carolina del Sud)

Ridgeville és una població dels Estats Units a l'estat de Carolina del Sud. Segons el cens del 2000 tenia 1.690 habitants.

## Demografia

Segons el cens del 2000, Ridgeville tenia 1.690 habitants, 214 habitatges i 156 famílies. La densitat de població era de 358,5 habitants/km².
Dels 214 habitatges en un 30,8% hi vivien nens de menys de 18 anys, en un 50,9% hi vivien parelles casades, en un 19,2% dones solteres, i en un 27,1% no eren unitats familiars. En el 25,7% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,19.
Per edats la població es repartia de la següent manera: un 8,4% tenia menys de 18 anys, un 11,5% entre 18 i 24, un 53,2% entre 25 i 44, un 20,7% de 45 a 60 i un 6,3% 65 anys o més.
L'edat mediana era de 36 anys. Per cada 100 dones de 18 o més anys hi havia 542,3 homes.
La renda mediana per habitatge era de 32.639 $ i la renda mediana per família de 42.188 $. Els homes tenien una renda mediana de 22.500 $ mentre que les dones 22.404 $. La renda per capita de la població era de 9.186 $. Entorn del 13,6% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridgeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Ridgeville». American Fact Finder. Oficina del Cens dels Estats Units, 12-01-2010.
# Cantó de Montluçon Oest

El cantó de Montluçon Oest és una antiga divisió administrativa francesa del departament de l'Alier, situat al districte de Montluçon. Té 3 municipis i part del de Montluçon. Va desaparèixer el 2015.

## Municipis

* Lamaids
* Montluçon
* Prémilhat
* Quinssaines

## Història

Llista dels consellers generals successius :
| Data d'elecció | Identitat | Partit |
| 1945-1949 | Marcel Hay | SFIO |
| 1949-1955 | Henri Bourgeois | SFIO |
| 1955-1973 | Henri Guichon | PCF |
| 1973-1979 | Pierre Goldberg | PCF |
| 1979-1985 | Nicole Picandet | PCF |
| 1985-1998 | Henri Michard | RPR |
| 1998-2004 | Jean-Claude Micouraud | PCF |
| 2004-2015 | Bernard Pozzoli | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | 14.447 | 13.172 | 14.155 |
# Salar (rang)

Salar fou un rang militar sassànida, derivat del pahlavi sardar. Curiosament el sinònim modern sardar no deriva de l'antiga paraula "salar" o de "sardar" sinó que és de formació moderna. Generalment el nom anava acompanyat com per exemple sipah-salar (comandant suprem de l'exèrcit) que després va passar al món islàmic-persa sent utilitzat per dinasties com els samànides, buwàyhides, gaznèvides i seljúcides sota la forma ishpasalar. Salar en solitari designava un cap específic com el cap dels grups de ghazis a la zona de l'Indus. Un salar famós fou el del districte de Buzgan, entre Badghis i Kuhistan, anomenat Abu l-Kasim Abd al-Samad al-Buzdjani, que va dominar fins vers el 1030; al mateix temps hi havia un salar a Nishapur que era el cap d'una milícia local i probablement exercia el rais de la ciutat, i fou clau el 1030 en imposar a Masud I ibn Mahmud en lloc del seu germà Muhammad ibn Mahmud. Una família local, els Salariyan, governaven a Bayhak i descendien del salar Abu l-Abbas al-Mushin al-Mutawwi, cap dels ghazis que havien lluitat a Tars. Apareix el rang en altres llocs sota diferents noms, com mukaddam i sarhang, sempre com un rang inferior al de comandant en cap.

## Bibliografia

* Enciclopèdia de l'Islam, VIII, 955 i 956
Viccionari